Любими народни изпълнители от цяла България - Издателство Милениум
Формат: 14,5х22,5
ISBN: 978-954-515-060-9
Значителният труд, който държите в ръцете си, е писан ред по ред в продължение на 15 години. В книгата намират място голяма част от срещите му с именити родни певци и музиканти.
Тези, които познават Николай Чапански, знаят, че неговата слабост, освен микрофона, е и фотоапаратът – най-верните му приятели и спътници навсякъде. Съхранил е хиляди снимки и спомени от фестивали, конкурси, надпявания и събори в страната.
Амбицията му е да не спира дотук.
Какво щяха да са песните и традициите, ако ги нямаше хората, които да ги съхраняват? Писах всеки един ред от тази книга с голямо уважение към българското фолклорно творчество и всички народни изпълнители в страната ни. Написах я, защото съм възхитен от песен, ритъм, танц и предания, които народният гений е създал. В епохата на хаос, в която живеем, и в годините, когато ценностите малко се поизместиха, сигурно тази книга някому някога ще е необходима. Едва ли щях да събера смелост и да започна да пиша тази книга ред по ред, ако не бяха срещите ми с едни от най-големите гласове на България: Вълкана Стоянова, Недялка Керанова, Костадин Гугов, Йорданка Илиева, Никола Ганчев и много други, които съм интервюирал в последните години, а може би и в последните месеци от живота им. Виждах какви царе са на сцената, видях и как си отидоха от този свят…
Едва ли щях да набера смелост да напиша и събера това, което държите в ръцете си, ако нямах зад гърба си над 3000 радиопредавания с българска народна музика от 1991 г. до днес.
Разбира се, че не всичко започва от днес и не всичко завършва утре. За българския фолклор е писано много и ще се изпише още много. По-важното е да го ценим, да го слушаме и да разпознаваме най-известните представители на фолклорните ни области. Нека не разглеждаме фолклора като нещо позабравено и никому ненужно от бабината ракла. Известни музиколози, фолклористи, етнолози и журналисти вече са писали за любимите ви народни изпълнители. Все капацитети в тази област пред, които се прекланям - акад. Николай Кауфман, Елена Огнянова, Михаил Букурещлиев, Тодор Бакалов, Борислав Геронтиев, Лозанка Пейчева, Петър Динчев и много други, оставили диря след себе си.
Събраното тук е малка частица от необятния ни български фолклор - певци и музиканти, творили в периода от 40-те години до ден днешен. Пет поколения народни изпълнители от цялата страна.
Посвещавам този труд на моите родители, моето семейство и хилядите слушатели, с които са ме свързвали радиовълните от 1991 г. до днес.
С уважение към народния гений и красивото фолклорно богатство на България.
Таньо Карапчански
Вече притежавам книгата и съм много доволен от съдържанието и...
Анастас Янков - Смолян
Закупих си книгата от един вестникарски реп на Пампорово. Страхотна е. Видях се има много имена от Родопите. Най-известните са вътре. Ако има второ издание ще съм първия, който ще си я купи. Помислете и за цветни снимки в нея. Дори и цената да е по-висока. За нашият фолклор не излизат често такива книги.
Желая да си я закупя но за съжаление не съм я намерил все още
книгата може да я поръчата от този сайт, аз така направих
Тодор Аврамов- Стара Загора
Здравейте. Обиколих целия град да търся книгата за народните изпълнители. Чух по Радио Стара Загора че е излезнала и в нея има много полезна информация. По вестникарските павилиони я няма никъде, а по книжарниците ще търся тази седмица. Обадих се на мои познати да проверят в София и да ми я изпратят. Ще бъде ли пусната отново с вестник "Галерия", както ми каза една продавачка?
здравейте, книгата излиза на пазара на 28 този месец и ще струва 5 лв. :)
ИВАН ДОДОВ-КАРЛОВО
Научих за тази книга от радиото.Ще се разпространява ли в цялата страна. Искам да я имам.
Може ли да добавите и цената на книгата.
МОЛЯ, НАПИШЕТЕ НА ВАШИЯ САЙТ, КОГА ЩЕ ИЗЛЕЗЕ ФОЛКЛОРНАТА КНИГА И ОТ КЪДЕ ЩЕ МОЖЕ ДА СЕ ЗАКУПИ?